Parti Pribumi Bersatu Malaysia Sabah

Parti Pribumi Bersatu Malaysia Sabah (Bahasa Inggeris: Malaysian United Indigenous Party of Sabah), juga disingkatkan sebagai Bersatu Sabah (kadangkala ditulis sebagai PPBM Sabah, atau dieja sebagai BERSATU Sabah), ialah sebuah cawangan negeri parti politik di Sabah, Malaysia, bagi Parti Pribumi Bersatu Malaysia. Ia ditubuhkan pada 2022 dan diberikan kuasa autonomi bagi menentukan hala tuju politik sendiri di negeri tersebut. 

Sejarah
Sejak penubuhannya pada 2022, Bersatu Sabah diberikan kuasa autonomi bagi menentukan hala tuju politik di negeri tersebut. Ini menjadikan Bersatu Sabah satu-satunya cawangan Bersatu yang bergerak seolah-olah parti mandiri di Sabah.

Penubuhan BERSATU Sabah secara mandiri
Berdasarkan kenyataan Naib Presiden Bersatu, Ronald Kiandee, kedudukan Bersatu Sabah tidak sama seperti Bersatu Semenanjung atau Nasional, ini berlaku selepas kerajaan negeri Sabah dibentuk melalui gabungan beberapa parti tempatan dan BN yang selepas itu dikenali sebagai GRS-Barisan Nasional.

Bersatu adalah pengasas Perikatan Nasional (PN) di peringkat nasional, namun ada sebahagian parti dalam GRS tidak menjadi komponen Perikatan Nasional. Di Sabah sendiri, BN bukannya ahli GRS seperti PBS, STAR serta Bersatu, tetapi bertindak sebagai rakan sekutu GRS atau dikenali sebagai GRS-BN.

Parti ini diarah oleh Hajiji Noor dan terbina mandiri selepas kelulusan pendaftaran Gabungan Rakyat Sabah (GRS). Bukti lain ialah, Pengerusi Parti GRS, Hajiji Noor berkata GRS akan terus menyokong calon Barisan Nasional (BN) pada pilihan raya umum ke-15 akan datang, bertentangan dengan Perikatan Nasional (PN) yang mengisytiharkan BN dan GPS sebagai musuh utamanya. Berbeza dengan bahagian Bersatu di Semenanjung dan Sarawak yang tidak menyokong kepimpinan kerajaan perpaduan dibawah Anwar Ibrahim, Bersatu Sabah pula menyokong kerajaan perpaduan dibawah pimpinan Anwar Ibrahim dan mempunyai jawatan kabinet di dalam Kabinet Anwar Ibrahim.

 Kejatuhan BERSATU Sabah 
Bersatu Sabah kini lumpuh apabila semua wakil rakyatnya bertindak keluar parti berkuat-kuasa pada 10 Disember 2022. Pengerusi GRS, Datuk Seri Hajiji Noor juga menyatakan bahawa semua wakil rakyat ADUN Sabah mengambil keputusan keluar dan meninggalkan Bersatu. Pemimpin Bersatu Sabah termasuk semua wakil rakyatnya secara rasmi mengumumkan keluar daripada parti itu pada waktu tengahari 10 Disember 2022.

Selepas pengumuman itu, laporan media mencadangkan Bersatu Sabah telah runtuh atau dibubarkan, tetapi hal ini disangkal Timbalan Presiden Bersatu, Ahmad Faizal Azumu yang menafikan cadangan itu dengan menyatakan terdapat ramai ahli Bersatu Sabah yang tidak mengikut jejak dan laluan ahli GRS. Beliau juga menegaskan bahawa BERSATU Sabah akan kekal wujud dan kepimpinannya akan disusun semula oleh ahli yang masih ada. Selepas kejatuhan Bersatu Sabah, hanya Datuk Ronald Kiandee sahaja yang tidak keluar dari Bersatu, dan satu cawangan Bersatu sahaja masih terbuka.

Senarai ketua cawangan
 Senarai pengerusi 
 No. Potret Pengerusi Tarikh mula menjawat Tarikh akhir menjawat Tempoh jawatan Timbalan pengerusi 1 50px  Hajiji Noor  6 April 201910 Disember 2022 Masidi Manjun    2 50px  Ronald Kiandee  11 Disember 2022penyandang Aksyah Nasrah  Kekosongan jawatan

 Wakil Rakyat 

 Dewan Rakyat 
 Ahli Parlimen Malaysia ke 15 
 BERSATU Sabah mempunyai seorang ahli di Dewan Rakyat.

 Negeri No.Kawasan ParlimenNama AhliParty P183  Beluran  Ronald Kiandee  BERSATU Sabah Bilangan 

Keputusan pilihan raya umum
 Pilihan raya kerusi dimenangi kerusi ditandingi bilangan undi peratusan undi hasil ketua pilihan raya20226 (bawah GRS)   1 Kerusi Beluran (bawah PN) 94,085 0.61%2 kerusi; Kerajaan, kemudian PembangkangHajiji Noor   Ronald Kiandee 

Keputusan pilihan raya negeri
Pilihan raya negeriADUNSabahBilangan menang / Bilangan ditandingiPasca-2018Merupakan 9 orang daripada 17 wakil asal BN (UMNO) yang memenangi pilihan raya negeri Sabah 201820202025

 Lihat juga 
 Senarai parti politik di Malaysia
 Pilihan raya umum Malaysia
 Politik di Malaysia
 Kemelut politik Malaysia 2020–2022

Rujukan


Kategori:Penubuhan 2020 di Malaysia
Kategori:Parti politik di Sabah